钦定古今图书集成/明伦汇编/官常典/第064卷 > 吴敬王晏〈按武十三王总传晏谥孝而本传谥敬未知孰是〉
## 钦定古今图书集成/明伦汇编/官常典/第064卷 > 吴敬王晏〈按武十三王总传晏谥孝而本传谥敬未知孰是〉

按《晋书》本传：“吴敬王晏，字平度，太康十年受封，食丹
杨、吴兴、并吴三郡，历射声校尉、后军将军。与兄淮南
王允共攻赵王伦。允败，收晏付廷尉，欲杀之。傅祗于
朝堂正色而争，于是群官并谏，伦乃贬为宾徒县王，
后徙封代王。伦诛，诏复晏本封，拜上军大将军开府，
加侍中。长沙王乂、成都王颖之相攻也，乂以晏为前”
锋都督，数交战，永嘉中为太尉、大将军。晏为人恭愿，
才不及中人，于武帝诸子中最劣。又少有风疾，视瞻
不端，后转增剧，不堪朝觐。及洛京倾覆，晏亦遇害，时
年三十一。愍帝即位，追赠太保。五子，长子不显，名与
晏同没。馀四子：祥、邺、固、衍。祥嗣淮南王。允邺即愍帝。
固初封汉王，改封济南；衍初封新都王，改封济阴，为
散骑常侍，皆没于贼。